
REFERAT DE APROBARE A PROIECTULUI DE HOTĂRÂRE 
Sectiunea 1 
Titlul proiectului de hotărâre
Proiect de hotărâre privind ATESTAREA PERSOANELOR FIZICE ÎN VEDEREA DOBÂNDIRII CALITĂȚII DE ADMINISTRATOR DE CONDOMINII

Sectiunea a 2 - a 
Motivul emiterii proiectului de hotărâre

I Descrierea situatiei actuale
Prin Hotărârea Consiliului Local 387/25.07.2019, privind modificarea si aprobarea Organigramei si a Statului de functii pentru aparatul de specialitate al Primarului Municipiului Timisoara, s-a înfiinţat Compartimentul Asociaţii Proprietari, în cadrul Direcţiei Secretariat General.
     Conform art 106, al Legii 196/2018, modificat prin Legea nr.294/2020 de aprobare a Ordonanței 21/2019 pentru prorogarea termenului prevăzut la art. 106 din Legea nr. 196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, termenul prevăzut pentru atestarea persoanelor fizice în vederea dobândirii calității de administrator de condominii s-a prelungit până la data de 01.01.2022. 

II Schimbări preconizate și rezultate așteptate
În conformitate cu articolul 10, alineatul (5), al Legii 196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor “La propunerea compartimentelor specializate în sprijinirea, îndrumarea şi controlul asociaţiilor de proprietari din cadrul autorităţii administraţiei publice locale, primarul, în baza unei hotărâri a consiliului local, atestă persoanele fizice în vederea dobândirii calităţii de administrator de condominii.”
În vederea respectarii prevederilor legale este necesară atestarea persoanelor fizice în vederea dobândirii calității de administrator de condominii prin Hotărâre a Consiliului Local.
III Concluzii
Prin urmare, consideăam  necesar și oportun  aprobarea proiectului de hotărâre privind ATESTAREA PERSOANELOR FIZICE ÎN VEDEREA DOBÂNDIRII CALITĂȚII DE ADMINISTRATOR DE CONDOMINII.


                   PRIMAR                                                                      SECRETAR GENERAL                                                                                                                                    DOMINIC SAMUEL FRITZ                                                                CAIUS ȘULI
                                                                                         
